ཉེ་བའི་ཉིན་ཁ་ཤས་ཀྱི་ཡར་སྔོན་དུ་གྲོགས་པོ་ཞིག་གིས་ང་ལ་ཁ་པར་བཏང་འོང་ནས་ཁ་བརྡ་ཆུ་ཚོད་གཅིག་ལྷག་ལ་བྱས་པ་ཡིན་ལ།སྐར་ཆ་འདི་དག་གི་རིང་གི་བརྗོད་དོན་ནི།ཕ་ཡུལ་རྔ་སྨད་ཨ་ཁམས་ནས་ཡིན་པའི་སྙུག་འཛིན་པ་ལྕེ་གསུམ་པ་གཙོས་སྙུག་གུ་བདེན་ལུགས་ཀྱི་ཆེད་དུ་འགུལ་བར་བརྩམ་པའི་ན་གཞོན་སྐོར་ཞིག་གིས་བརྩམས་བསྒྲུབ་མཛད་པའིའབར་ཞུནཞེས་པའི་ཚགས་ཤོག་ཅིག་སྤྱི་ཚོགས་ལ་བཀྲམ་ཞིང་།ཚགས་པར་དེའི་ཁ་གཏད་ཡུལ་དང་དམིགས་འཁོར་ཕྱོགས་ནི།བོད་མངའ་རིས་ཞང་ཞུང་ཡུལ་གྱི་འོལ་མོ་ལུང་རིང་དུ་བྱུང་བའི་བོན་པོའི་སྟོན་པ་གཤེན་རབ་མི་བོ་ཆེ་ཡི་གཅེས་ཕྲུག་ཀུན་གྱི་ཡང་སྙིང་དུ་འབོད་པའིསྣང་ཞིག་དགོན་དང་།ད་དུང་ཅོག་ལོ་དགོན་པ་གཉིས་ཀྱིས་ལྷ་སྡེ་ཚོར་བཞག་པའི་ལོག་ཁྲིམས་ཤིག་སྟེ།གྲུབ་མཐའ་གཞན་དང་ཆོས་རྒྱུད་གཞན་པར་ཕོ་མོ་གཉེན་སྒྲིག་མི་ཆོག་པ་དང་།དགོན་པ་དེ་ནས་གྲྭ་ལོག་བྱས་ན་གྲྭ་ཚབ་དགོས་པ་སོགས་ཀྱི་མཚོན་པའི་ལོག་ཁྲིམས་གང་མང་ཞིག་ལ་རྒོལ་བའི་ཚགས་ཤོག་ཅིག་ཡིན་སྐད།